Anque nacíu nel conceyu asturianu de Taramundi, yera vecín de Pacios, nel conceyu gallegu de Lugo. Foi direutivu de la UXT d'A Pontenova, vicepresidente del Sindicatu de Mineros Sección Lugo-Pontenova en 1923 y presidente de l'Agrupación Socialista Obrera La Llucha d'A Pontenova en 1936. Foi conceyal del Conceyu de Vilaoudriz. Tres el golpe d'estáu del 18 de xunetu de 1936 foi deteníu'l 17 d'agostu. Foi xulgáu en Lugo por rebelión militar y condergáu a muerte. Foi executáu nesa mesma ciudá'l 29 d'abril de 1937 xunto a Emilio Timiraos Cervo, Eduardo Suárez García, Daniel Fernández López, Marcelino Alba Meicín, Antonio García Gómez , José María Gallo Gallo y Faustino Fernández Cartategui.